Helle Meri

Helle Meri (neiuna Pihlak, 14. märts 1949 Rapla – 8. november 2024) oli eesti näitleja, president Lennart Meri abikaasa. 

Ta kasvas üles Rapla alevis sepa peres neljanda lapsena. Koolipõlves mängis ta korvpalli ja kuulus sel alal mõnda aega ka Eesti NSV noortekoondisseHelle Meri - iga päev kui esietendus. epl.delfi.ee, 23. veebruar 2001. ning sai kutse Tartu Riikliku Ülikooli korvpallinaiskonna koosseisus mängimiseks.Helle Meri varjuna presidendi kõrval. virumaa.ee, 28. märts 2009. 

Pärast Rapla keskkooli lõpetamist astus ta Tallinna Riikliku Konservatooriumi lavakunstikateedrisse (5.lend). Ta õppis koos Martin Veinmanni, Juhan Viidingu, Tõnis Rätsepa, Katrin Kumpani, Kersti Kreismanni, Helgi Annasti ja teistega kooli viiendas lennus (kursuse juhendaja Voldemar Panso). Saanud 1972. aastal kutselise näitleja diplomi, töötas ta näitlejana Tallinnas Eesti Draamateatris. Helle Meri tähtsamate rollide seas olid Anna ja Eevi "Kõrboja peremehes", Leena "Tuulte pöörises", Leida "Pilvede värvides", Eeva Mättik "Keisri hullus", Hilda Uibopuu "Vaikuse vallamajas" jt.Helle Pihlak. Eesti Teatriliit. Eesti Draamateatri trupi liikmena on ta käinud ringreisidel ja külalisetendustel Riias, Vilniuses, Kiievis, Moskvas, Vladivostokis, Berliinis ja Torontos. 

Helle Meri on mänginud ka laste- ja estraadilavastustes ning kuuldemängudes. Mängufilmides "Valge laev", "Tavatu lugu", "Surma hinda küsi surnutelt" ja muusikafilmis "Kuningalaul" on ta osalenud episoodilistes rollides.Helle Pihlak. Eesti filmi andmebaas. 

Helle Meri loobus näitlejatööst 1992. aasta aprillis, kui tema abikaasa, Eesti välisminister Lennart Meri määrati Eesti Vabariigi esimeseks suursaadikuks Soomes. 

Sama aasta sügisel toimusid taasiseseisvunud Eesti esimesed demokraatlikud valimised. 6. oktoobril 1992 andis Eesti president Lennart Meri Riigikogus ametivande. Sellest päevast peale täitis Helle Meri Eesti riigipea abikaasa ülesandeid. Ta saatis president Merit välisvisiitidel ja ringsõitudel Eestis ning on kaasa rääkinud presidendiinstitutsiooni traditsioonide ja protokollireeglite väljakujundamisel (näiteks vabariigi aastapäeva vastuvõttudel). 

Ta on olnud SOS Lasteküla Eesti ÜhinguSOS Lasteküla Eesti Ühing., Tallinna Lastehaigla Toetusfondi,1995–1999, Tallinna Lastehaigla Toetusfond Arno Tali fondiRahvusarhiivi meediateek. ja Suurte perede konkursi patroonRahvusarhiivi meediateek. ning toetanud oma tegevusega Kodutütarde organisatsiooni tööd.Kodutütred tähistavad aastapäeva koos patroon Helle Meriga. elu24.postimees.ee, 19. jaanuar 2011. 

2014. aastast oli Helle Meri SA Eesti Draamateater nõukogu liige.

Tunnustus
 1995 – Soome Valge Roosi Ordeni suurrist
 1995 – Rootsi Kuningriigi Põhjatähe Ordeni komandöri suurrist
 1998 – Norra Kuningliku Teeneteordeni suurrist
 1999 – Kreeka Order of the Beneficence Grand Cross
 2000 – Saksamaa Liitvabariigi Teeneteordeni suurrist 
 2001 – Malta Vabariigi Aukaaslaste ordu aumärk 
 2002 – Eesti Näitlejate Liidu auraha 
 2004 – Eesti Punase Risti I klassi teenetemärkTeenetemärk nr 12875, president.ee 

2001. aastal oli Eesti Teatriliidu preemiate laureaatide hulgas ka Helle Meri, kes pälvis Eesti Näitlejate Liidu auhinna kaheksa-aastase eduka Eesti riigi esindamise eest.Helle Meri pälvis teatriauhinna. Õhtuleht, 28. märts 2002.

Isiklikku
Helle Meri abikaasa on olnud helilooja Eino Tamberg. Helle ja Lennart Meri registreerisid oma abielu vahetult enne mehe presidendiks pürgimist 1992. aastal, kuigi alustasid kooselu varem. Kooselust Lennart Meriga sündis tütar Tuule (1985). Ajalooharidusega Tuule Meri elab koos elukaaslasega Soomes.Helle Meri andis üle aastate pika teleintervjuu ... postimees.ee, 7. veebruar 2018.

Viited

Välislingid

Helle Meri: Loodan, et olen iseendaks jäänud, Postimees 14. september 1996
Helle Meri: peamine on peret hoida, Õhtuleht 24. veebruar 2009
Helle Meri lavalaudadele tagasi ei kipu, Delfi, 24. veebruar 2009
Tähelaev: Helle Meri. videoarhiiv, 24. veebruar 2009
Jaanus Kulli. Meri, Helle – esileedi, parim kõrvalosatäitja. virumaa.ee, 28. märts 2009.
Helle Meri: Eesti elus on paus, mis ei kanna, Piret Kooli intervjuu Laupäevaleht LP 22. juuni 2013
Helle Meri andis üle aastate pika teleintervjuu: Lennarti surmale eelnev oli eriti raske. postimees.ee, 7. veebruar 2018.

Kategooria:Eesti esileedid
Kategooria:Eesti näitlejad
Kategooria:Eesti Punase Risti I klassi teenetemärgi kavalerid
Kategooria:Eesti Muusika- ja Teatriakadeemia vilistlased
Kategooria:Lennart Meri
Kategooria:Metsakalmistule maetud
Kategooria:Sündinud 1949
Kategooria:Surnud 2024